[{"text_idx": "#000014", "text": "Cwblha'r ffurflen isod i dansygrifo i gylchlythyr y Gymdeithas."}, {"text_idx": "#000016", "text": "Mae'r Gymdeithas yn bendant eu barn mae dim ond sefydliad newydd \u2013 y Coleg Ffederal Cymraeg \u2013 fyddai'n darparu newid radical yn y sector Addysg Uwch i ddarparu lefel sylweddol uwch o addysg Gymraeg yn y sector.Dyma oedd geiriad y ddeiseb:\u2018Galwn ar Lywodraeth y Cynulliad i gadw at addewid cytundeb \u2018Cymru\u2019n Un\u2019 o sefydlu Coleg Ffederal Cymraeg. Rhaid i Goleg Ffederal gynnwys yr elfennau canlynol:1. Statws statudol a chyfansoddiad annibynnol2. Siarter a chylch gorchwyl annibynnol gan gynnwys cyfrifoldeb dros holl addysg uwch cyfrwng Cymraeg Cymru3. Llif arian annibynnol \u2014 o leiaf \u00a320 miliwn yn y lle cyntaf4. Cofrestr myfyrwyr annibynnol, a fydd yn sicrhau bod modd i fyfyrwyr gofrestru gyda\u2019r Coleg Ffederal a chyda\u2019u coleg daearyddol, gan arwain at ymdeimlad o berthyn a pherchnogaeth ohono.Byddai unrhyw beth llai na chyfuniad cyflawn o\u2019r uchod yn torri\u2019r addewid. Galwn ar y Llywodraeth i ail-ystyried eu cynlluniau os nad yw\u2019r uchod yn rhan ohonynt.\u2019Bydd aelodau'r Gymdeithas yn achub ar y cyfle fory i atgoffa'r gwleidyddion ym Mae Caerdydd o'r egwyddorion craidd sy'n rhaid cael yn eu lle wrth sefydlu'r Coleg Ffederal Cymraeg \u2013 yn anad dim mae coleg aml-safle ac nid \u201cbwrdd\u201d arall caiff ei sefydlu.Coleg ffederal Cymraeg - Cynllun Gweithredu, Tachwedd 2007 (Ail argraffiad, Tachwedd 2008) (pdf - 225kb)"}]